《送蒙斋赴召六首》
宋代·包恢

四世凡五公，贵盛古自昔。
於我如浮云，光前在仁宅。
仰观我（上契去大加糸）斋，江汉濯之白。
下视世所羡，腰黄眼前赤。
度越此流辈，人何啻千百。
希舜尘野居，介然有如石。
尝为耳目人，天子屡前席。
义难若是恝，命岂可终逆。
非如一小官，去就惟我适。
况当有道时，丘自不与易。
世方厄三空，实当有长策。
心肝奉至尊，忧劳敢云斁。
行矣金玉声，智勇全赵璧。

作者简介：包恢（1182-1268），字宏父，一字道夫，号宏斋，宋建昌南城（今属江西）人。刑部尚书。以廉吏，政绩显著著称，同时他也是文学批评家。